عہومیوپیتھک اور ایلوپیتھک علاج کا بالکل ہی مختلف انداز ہے۔ مختصر یہ کہ ایلوپیتھک ڈاکٹرز عام طور پر بیماریاں اور میڈیکل ٹیسٹ رپورٹس ہی دیکھتے سمجھتے ہیں۔ ہومیوپیتھک ڈاکٹر کی زیادہ توجہ مریض کو دیکھنے اور سمجھنے پر ہوتی ہے۔ علامات کی تفصیل لینے کو کیس ڈسکشن یا کیس لینا کہتے ہیں۔ فون یا وٹس اپ کال پر یا ملاقات میں تیس چالیس منٹ کا انٹرویو ہوتا ہے۔ اُس کے بعد کم از کم گھنٹہ دو گھنٹہ کی ریسرچ۔ پھر جا کر تین ہزار 3000 سے زائد دوائیوں میں سے کوئی ایک دوا منتخب ہوتی ہے جو (ہمیشہ کی نہیں بلکہ) صرف موجودہ یعنی سب سے اوپر کی سطح کے مسائل کو ٹھیک یا حل کرتی ہے۔ بارہ پندرہ دن بعد پھر یہ کاروائی (یعنی انٹرویو، سوال جواب بذریعہ فون یا وٹس اپ) دوبارہ ہوتی ہے اور نئی صورت حال کے مطابق پھر کوئی دوائی منتخب ہوتی ہے۔ یہ سلسلہ چلتا رہتا ہے تاآنکہ مریض سمجھتا ہے کہ اُس کی صحت بحال ہو چکی ہے اور مسائل حل ہو گئے ہیں یعنی اُس کے پاس بتانے کو کچھ نہیں رہتا۔